CELEX: 32021D0117
Language: hu
Date: 2021-02-01 00:00:00
Title: A Bizottság (EU) 2021/117 végrehajtási határozata (2021. február 1.) az (EU) 2019/919 végrehajtási határozatnak a kishajókra vonatkozó, a benzinmotort és/vagy benzintartályt tároló terek szellőztetésével és a villamos működtetésű ventilátorokkal kapcsolatos harmonizált szabványok tekintetében történő módosításáról

2021.2.2.   
               
               
                  HU
               
               
                  Az Európai Unió Hivatalos Lapja
               
               
                  L 36/39
               
            
         A BIZOTTSÁG (EU) 2021/117 VÉGREHAJTÁSI HATÁROZATA
         (2021. február 1.)
         az (EU) 2019/919 végrehajtási határozatnak a kishajókra vonatkozó, a benzinmotort és/vagy benzintartályt tároló terek szellőztetésével és a villamos működtetésű ventilátorokkal kapcsolatos harmonizált szabványok tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2013/53/EU európai parlamenti és tanácsi irányelv (2) 14. cikkének megfelelően azokról a termékekről, amelyek részben vagy egészben megfelelnek azon harmonizált szabványoknak, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek a 2013/53/EU irányelv 4. cikke (1) bekezdésében, valamint az említett irányelv I. mellékletben meghatározott követelményeknek, amelyekre az említett szabványok vagy azok részei vonatkoznak.
                  
               
                     (2)
                  
                  
                     A C(2015)8736 bizottsági végrehajtási határozattal (3) a Bizottság felkérte az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (CENELEC), hogy végezzék el 2013/53/EU irányelvet támogató harmonizált szabványok kidolgozását és felülvizsgálatát, hogy azok összhangba kerüljenek a 2013/53/EU irányelv 4. cikkének (1) bekezdésében, valamint az említett irányelv I. mellékletében meghatározott, a hatályon kívül helyezett 94/25/EK európai parlamenti és tanácsi irányelvhez (4) képest szigorúbb alapvető követelményekkel.
                  
               
                     (3)
                  
                  
                     A C(2015)8736 végrehajtási határozattal a CEN és a CENELEC felkérést kapott arra is, hogy vizsgálja felül azokat a szabványokat, amelyek hivatkozásait a 2015/C 087/01 bizottsági közleményben (5) tették közzé.
                  
               
                     (4)
                  
                  
                     A C(2015) 8736 végrehajtási határozatban megfogalmazott kérelem alapján a CEN felülvizsgálta az EN ISO 11105:2017 harmonizált szabványt, amelynek hivatkozását a 2018/C 209/05 bizottsági közleményben (6) tették közzé. Ennek köszönhetően elfogadásra került az EN ISO 11105:2020 (Kishajók. Benzinmotort és/vagy benzintartályt tároló terek szellőztetése) harmonizált szabvány.
                  
               
                     (5)
                  
                  
                     A Bizottság és a CEN közösen megvizsgálta, hogy a CEN által kidolgozott EN ISO 11105:2020 harmonizált szabvány megfelel-e a C(2015)8736 végrehajtási határozatban foglalt kérelemnek.
                  
               
                     (6)
                  
                  
                     Az EN ISO 11105:2020 szabvány meghatározza a benzinmotort és benzintartályt tároló terek szellőztetésére vonatkozó beszerelési követelményeket olyan kedvtelési célú vízi járművekben, amelyek meghajtást, elektromosáram-fejlesztést vagy mechanikaienergia-fejlesztést szolgáló benzinmotorral rendelkeznek, hogy megakadályozzák a robbanásveszélyes gázok felhalmozódását az említett terekben.
                  
               
                     (7)
                  
                  
                     Az EN ISO 11105:2020 szabvány eleget tesz a 2013/53/EU irányelv 4. cikkének (1) bekezdésében, valamint az említett irányelv I. melléklete A. részének 5.1.2. és 5.2.2. pontjában meghatározott alapvető követelményeknek. Ezért a szóban forgó szabvány hivatkozását indokolt közzétenni az Európai Unió Hivatalos Lapjában.
                  
               
                     (8)
                  
                  
                     Az EN ISO 11105:2020 szabvány az EN ISO 11105:2017 szabvány helyébe lépő szabvány. Ezért az EN ISO 11105:2017 szabványra történő hivatkozást vissza kell vonni az Európai Unió Hivatalos Lapjának C sorozatában.
                  
               
                     (9)
                  
                  
                     Annak érdekében, hogy a gyártóknak elegendő idejük legyen felkészülni az EN ISO 11105:2020 szabvány alkalmazására, indokolt az EN ISO 11105:2017 szabvány hivatkozásának visszavonását elhalasztani.
                  
               
                     (10)
                  
                  
                     Az EN ISO 11105:2020 szabvány szintén felváltja az EN ISO 9097:2017 (Kishajók. Villamos működtetésű ventilátorok) szabványt, amelynek hivatkozását a 2018/C 209/05 közlemény tette közzé. Az EN ISO 9097:2017 szabvány a kedvtelési célú vízi járművekbe szerelt villamos működtetésű ventilátorokra vonatkozó általános követelményekre vonatkozik. Ezért az EN ISO 9097:2017 szabványra történő hivatkozást vissza kell vonni az Európai Unió Hivatalos Lapjának C sorozatában.
                  
               
                     (11)
                  
                  
                     Az (EU) 2019/919 bizottsági végrehajtási határozat (7) I. melléklete felsorolja a 2013/53/EU irányelvnek való megfelelés vélelmét megalapozó harmonizált szabványok hivatkozásait. Az EN ISO 11105:2020 harmonizált szabványra való hivatkozást fel kell venni a szóban forgó végrehajtási határozat I. mellékletébe.
                  
               
                     (12)
                  
                  
                     Az (EU) 2019/919 végrehajtási határozat II. melléklete felsorolja a 2013/53/EU irányelvet támogató azon harmonizált szabványok hivatkozásait, amelyeket visszavonnak az Európai Unió Hivatalos Lapjában. Az EN ISO 11105:2017 és az EN ISO 9097:2017 harmonizált szabványokra való hivatkozást fel kell venni a szóban forgó végrehajtási határozat II. mellékletébe.
                  
               
                     (13)
                  
                  
                     Az (EU) 2019/919 végrehajtási határozatot ezért ennek megfelelően módosítani kell.
                  
               
                     (14)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a közzététele napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2019/919 végrehajtási határozat a következőképpen módosul:
            
                        1.
                     
                     
                        az I. melléklet e határozat I. mellékletének megfelelően módosul;
                     
                  
                        2.
                     
                     
                        a II. melléklet e határozat II. mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            A II. melléklet 2. pontja 2022. augusztus 1-től alkalmazandó.
         
         
            Kelt Brüsszelben, 2021. február 1-jén.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2013/53/EU irányelve (2013. november 20.) a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről (HL L 354., 2013.12.28., 90. o.).
         
            (3)  A Bizottság C(2015)8736 végrehajtási határozata (2015. december 15.) a kedvtelési célú vízi járművek és a motoros vízi sporteszközök tekintetében az Európai Szabványügyi Bizottsághoz és az Európai Elektrotechnikai Szabványügyi Bizottsághoz intézett, a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről szóló, 2013. november 20-i 2013/53/EU európai parlamenti és tanácsi irányelvet támogató szabványosítási kérelemről.
         
            (4)  Az Európai Parlament és a Tanács 94/25/EK irányelve (1994. június 16.) a kedvtelési célú vízi járművekre vonatkozó tagállami törvényi, rendeleti és közigazgatási rendelkezések közelítéséről (HL L 164., 1994.6.30., 15. o.).
         
            (5)  A Bizottság közleménye a kedvtelési célú vízi járművekre vonatkozó tagállami törvényi, rendeleti és közigazgatási rendelkezések közelítéséről szóló, 1994. június 16-i 94/25/EK európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 87., 2015.3.13., 1. o.).
         
            (6)  A Bizottság közleménye a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről szóló 2013/53/EU európai parlamenti és tanácsi irányelv végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 209., 2018.6.15., 137. o.).
         
            (7)  A Bizottság (EU) 2019/919 végrehajtási határozata (2019. június 4.) a 2013/53/EU európai parlamenti és tanácsi irányelv támogatása céljából a kedvtelési célú vízi járművekre és motoros vízi sporteszközökre vonatkozóan kidolgozott harmonizált szabványokról (HL L 146., 2019.6.5., 106. o.).
      
      
         
            I. MELLÉKLET
            Az (EU) 2019/919 végrehajtási határozat I. melléklete a következő 34. bejegyzésessel egészül ki:
            
               
                           Szám
                        
                        
                           A szabvány hivatkozása
                        
                     
                           „34.
                        
                        
                           EN ISO 11105:2020
                        
                     
                            
                        
                        
                           Kishajók. Benzinmotort és/vagy benzintartályt tároló terek szellőztetése”.
                        
                     
         
      
      
         
            II. MELLÉKLET
            Az (EU) 2019/919 végrehajtási határozat II. melléklete a következőképpen módosul:
            
                        1.
                     
                     
                        a táblázat az alábbi 31. bejegyzéssel egészül ki:
                        
                                    Szám
                                 
                                 
                                    A szabvány hivatkozása
                                 
                              
                                    „31.
                                 
                                 
                                    EN ISO 9097:2017
                                    Kishajók. Villamos működtetésű ventilátorok”;
                                 
                              
                  
                        2.
                     
                     
                        a táblázat az alábbi 32. bejegyzéssel egészül ki:
                        
                                    Szám
                                 
                                 
                                    A szabvány hivatkozása
                                 
                              
                                    „32.
                                 
                                 
                                    EN ISO 11105:2017
                                    Kishajók. Benzinmotort és/vagy benzintartályt tároló terek szellőztetése”.